Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 656/12/5502	Čadca, 5.11.2012
EEČ : 2-37-205-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
       ako matka syna XXXXX, nar. XXXXX, študenta SOŠOaS XXXXX a syna XXXXX, nar. XXXXX, ktorí sú vo výchove a starostlivosti u svojho otca XXXXX, nar. 25.03.2011, bytom Raková č. 1399, okr. XXXXX, riadne na tieto deti neplatila výživné v dobe od mesiaca február 2011, pričom k vyživovacej povinnosti bola aj zaviazaná právoplatným rozsudkom Okresného súdu v Čadci pod sp. zn. 5P 55/2010 z 10.01.2011, právoplatný 21.01.2011 a to prispievať na Daniela po 60,- € mesačne, a na mal. Dominika po 40,- € mesačne, t. j. spolu mesačne 100,- € na výživnom, a to vždy do 15. dňa v mesiaci vopred k rukám otca, mala uhradiť 2.100,- €, uhradila 1.000,- €, čím za uvedené obdobie dlhovala na výživnom 1.100,- €. 

lebo zanikla trestnosť činu
Odôvodnenie:
     Uznesením povereného policajta OO PZ XXXXX pod ČVS:ORP-884/OO-CA-2012 zo dňa 17.07.2012 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por., vznesené obvinenie XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. 

      Dňa 05.11.2012 predložil poverený policajt  PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  písmeno a) Trestného zákona. 

     Preskúmaním spisového materiálu bolo zistené, že návrh povereného policajta je dôvodný.

     Svedok - poškodený  XXXXX uviedol, že XXXXX mu neplatila výživné od mesiaca február 2011, doposiaľ uhradila 1.000,- €, čím za uvedené obdobie dlhovala na výživnom 1.100,- €.  Dňa 03.09.2012 mu bolo uhradené 100,- €, dňa 10.10.2012 mu bolo uhradené 100,- € a dňa 24.10.2012 900,- €, čím bolo výživné v plnej výške uhradené. Zhodne vypovedal aj svedok - poškodený XXXXX.

    Do spisu boli zabezpečené: kópia poštovej poukážky č. 3039 z 03.09.2012, pošta XXXXX 1, z ktorej vyplýva, že XXXXX uhradila XXXXX sumu 100,-€, kópia dokladu Western Union č. 6645326870 z 10.10.2012, pošta XXXXX 1, z ktorej vyplýva, že XXXXX uhradila XXXXX sumu 100,-€ a kópia poštovej poukážky č. 5137 z 24.10.2012, pošta XXXXX 1, z ktorej vyplýva, že XXXXX uhradila XXXXX sumu 900,-€. 

     Prečinu zanedbania povinnej výživy podľa § 207 odsek 1 Trestného zákona, sa dopustí ten, kto najmenej tri mesiace v období dvoch rokov neplní, čo aj z nedbanlivosti, povinnosť vyživovať alebo zaopatrovať iného.

     Podľa §  86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

      Podľa ustanovenia § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

     Vzhľadom k tomu, že obvinená využila ustanovenie § 86 písmeno a) Trestného zákona a zameškané  výživné v plnej výške uhradila, rozhodol som preto tak, ako je vo výroku tohto uznesenia uvedené a trestné stíhanie obvinenej XXXXX som v zmysle § 215 odsek 1 písmeno h) Trestného poriadku zastavil.
Poučenie:
Proti tomuto uzneseniu je prípustná sťažnosť,  ktorú možno podať 
do 3 dní odo dňa jeho doručenia prostredníctvom 
Okresnej prokuratúry XXXXX na Krajskú prokuratúru Žilina. 
Sťažnosť má odkladný účinok. 

Mgr. Miloš Kováč
prokurátor